CELEX: 22019D0031
Language: sl
Date: 2018-12-17 00:00:00
Title: Sklep št. 4/2018 Odbora veleposlanikov AKP-EU z dne 17. decembra 2018 o razrešnici direktorju Centra za razvoj podjetništva (CRP) glede izvrševanja proračunov Centra za proračunska leta 2013–2016 [2019/31]

10.1.2019   
               
               
                  SL
               
               
                  Uradni list Evropske unije
               
               
                  L 8/35
               
            
         SKLEP št. 4/2018 ODBORA VELEPOSLANIKOV AKP-EU
         z dne 17. decembra 2018
         o razrešnici direktorju Centra za razvoj podjetništva (CRP) glede izvrševanja proračunov Centra za proračunska leta 2013–2016 [2019/31]
         ODBOR VELEPOSLANIKOV AKP-EU JE –
         ob upoštevanju Sklepa št. 5/2004 Odbora veleposlanikov AKP-ES (1), zlasti drugega pododstavka člena 27(5),
         ob upoštevanju Sklepa št. 1/2016 Odbora veleposlanikov AKP-EU (2), zlasti člena 1(2),
         ob upoštevanju Sklepa št. 3/2016 Odbora veleposlanikov AKP-EU (3), zlasti člena 3(3),
         ob upoštevanju naslednjega:
         
                     (1)
                  
                  
                     V skladu s členom 3 Sklepa št. 3/2016 Odbora veleposlanikov AKP-EU je treba od 1. januarja 2017 pravno osebnost CRP ohraniti le za namene likvidacije CRP. Med pasivno fazo je treba naloge izvršilnega odbora CRP omejiti na odobritev zaključnega poročila, sprejetje računovodskih izkazov v zvezi z zaključno fazo in predložitev predloga za razrešnico Odboru veleposlanikov AKP-EU z namenom sprejetja sklepa. Izvršilni odbor CRP naj bi prenehal obstajati na datum sklepa Odbora veleposlanikov AKP-EU o predlogu za razrešnico.
                  
               
                     (2)
                  
                  
                     Predsednik izvršilnega odbora CRP je z dopisom z dne 13. novembra 2018 Odboru veleposlanikov AKP-EU predložil predlog o razrešnici, ki sta mu priložena računovodski izkaz in revizijsko mnenje brez pridržka za proračunska leta 2013–2016.
                  
               
                     (3)
                  
                  
                     Prihodke Centra v proračunskih letih 2013–2016 so sestavljali predvsem prispevki iz Evropskega razvojnega sklada in so znašali 31 938 501,02 EUR.
                  
               
                     (4)
                  
                  
                     Izvrševanje proračuna Centra s strani direktorja v proračunskih letih 2013–2016 je bilo na splošno takšno, da bi bilo direktorju na podlagi računovodskih izkazov in obveznih revizijskih poročil Centra za razvoj podjetništva za proračunska leta 2013–2016 treba dati razrešnico glede izvrševanja navedenih proračunov –
                  
               SKLENIL:
         
            Edini člen
            Odbor veleposlanikov AKP-EU na podlagi poročil revizorjev za leta 2013–2016, bilanc stanja ter izkaza prihodkov in odhodkov za ustrezna proračunska leta daje razrešnico direktorju Centra za razvoj podjetništva glede izvrševanja proračunov Centra za proračunska leta 2013–2016.
         
         
            V Bruslju, 17. decembra 2018
            
               
                  Za Odbor veleposlanikov AKP-EU
               
               
                  Predsednik
               
               N. MARSCHIK
            
         
         
            (1)  UL L 70, 9.3.2006, str. 52.
         
            (2)  UL L 72, 17.3.2016, str. 59.
         
            (3)  UL L 192, 16.7.2016, str. 77.